'8 दिनों तक बंकर में रहे, लगातार आती थीं बम धमाकों की आवाजें' यूक्रेन से मुंबई पहुंची छात्रा ने सुनाई आपबीती
सभी बच्चो ने आंखों देखा हाल बताया कि कैसे उन्होंने मिसाइल आते देखी, उनके आस पास की इमारतें पूरी तरह से गिर चुकी थीं। बॉर्डर पर सुरक्षाकर्मियों का पहले बर्ताव अच्छा नहीं था लेकिन एंबेसी से मदद मिली और फिर सहयोग से सुरक्षित वापसी हो पाई।
मुंबई: रूस और यूक्रेन के बीच तनाव कम होने का नाम नहीं ले रहा है। यूक्रेन के गंभीर हालातों से सुरक्षित लौटी 185 छात्रों से भरी एयर इंडिया की फ्लाइट मुम्बई पहुंच गई है, परिवार वालो ने अपने बच्चों का स्वागत किया। परिवार की आंखे नम थीं और एक-दूसरे को गले मिलकर सभी रो पड़े, कल्याण की मुग्धा ने बताया कि वो कीव शहर में थीं, 8 दिनों तक बंकर में रहे, बम गिरने की आवाज लगातार आ रही थी, जिससे डर लग रहा था लेकिन हिम्मत दिखानी पड़ी और वहां से निकालना पड़ा।सभी बच्चो ने आंखों देखा हाल बताया कि कैसे उन्होंने मिसाइल आते देखी, उनके आस पास की इमारतें पूरी तरह से गिर चुकी थीं। बॉर्डर पर सुरक्षाकर्मियों का पहले बर्ताव अच्छा नहीं था लेकिन एंबेसी से मदद मिली और फिर सहयोग से सुरक्षित वापसी हो पाई।ज्यादतर स्टूडेंर्स खारकीव और कीव से वतन लौटे हैं, जिन्होंने गंभीर स्थिति को झेला कि कैसे बम उनके पास ही गिर रहे थे। प्रधानमंत्री नरेंद्र मोदी और भारतीय एंबेसी का तहे-दिल से शुक्रिया अदा किया। ऐसे और भी छात्रों ने यूक्रेन का आंखों देखा हाल बयां किया, जिसे सुनकर मां-बाप रो पड़े। गुजरात सरकार की तरफ से भी स्टूडेंट्स की टीम को एयरपोर्ट से रिसीव किया गया।